( 240 ) 

 quatorze florins d'or d'AUemaigne à vingfz sepl solz six deniers 

 tournois pièce, qui reviennent à la somme de six vingtz hujt 

 livres treize sols tournois, monnoie de roy, présentement cou- 

 rant. Et ce pour noz peines, labeurs et salaires de faire la sépul- 

 ture en petit volume de feu de bonne mémoire , Monseigneur le 

 duc Philibert de Savoyc, mary de ma dicte dame, selon le pour- 

 traict et très belle ordonnance faicte de la main de maistre 

 Jehan Pcrreal de Paris, painctre et varlet de chambre ordinaire 

 du roy, nostre dit seigneur ; de laquelle somme de quatre-vingt- 

 quatorze florins d'or d'AUemaigne revcnans à ladite somme de six- 

 vingt huitUvres XIII sols, je me tiens pour content et bien payé 

 et en présence, es noms que dessus, les dis Jan Lemaire, solliciteur 

 pour Madame, et tous autres à qui il appartiendra. Et de laquelle 

 sépulture je , Michel Coulombe , dessus nommé , feray de ma 

 propre manufacture, sans ce que autre y touche que moy, les 

 patrons de terre cuitte, selon la grandeur et volume dont j'envoie 

 à ma dite dame deux pourlraictz , l'un en platte forme pour le 

 gisant, l'autre en élévation; faiz les diz patrons de la main desdis 

 François Coulombe, enlumineur, et Baslyen François , masson , 

 mes nepveux. Et ledis Bastyen fera de pierre de taille toute 

 la massonnerie servant à ladicte sépulture en petit volume 

 par vrayz traiclz et mesures , tellement que en réduisant le 

 petit pié au grand, Madame pourra veoir toute la sépulture de 

 mondit feu seigneur de Savoyc, dedans le terme dePasques, 

 pourveu que aucun inconvénient ou fortune ne surviengne 

 audit Coulombe durant le dit temps ; et iceulx patrons je prometz 

 loyaument, à laide de Dieu, faire pour ung chief dcuvre , selon la 

 possibilité de mon art et industrie. 



OuUre plus , pour ce que ledit solliciteur Jan Lemaire nous a 

 aflermé que Madame désire d'estre servye en ses édiffices de 

 gens meurs, graves, savants, seurs, certains, expérimentez, bien 

 condicionnez et observans leur promesse, comme bien raison le 

 veult, mesmeracnl de ceulx que je dessus nommez, assureray à 



